Nr. C 119/2 De Europæiske Fællesskabers Tidende 6. 5. 88 
II 
(Forberedende retsakter) 
KOMMISSIONEN 
Forslag til Rådets direktiv om anden ændring af direktiv 82/501/EØF om risikoen for større 
uheld i forbindelse med en række industrielle aktiviteter 
KOM(88) 124 endelig udg. 
(Forelagt Rådet af Kommissionen den 22. marts 1988) 
(88/C 119/02) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130S, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
For at beskytte mennesker og miljø bør bestemmelserne i 
Rådets direktiv 82/501/EØF (') skærpes hvad oplagring 
af farlige stoffer eller præparater angår; 
oplagring af farlige stoffer eller præparater indebærer 
risiko for større uheld, både når oplagringen finder sted i 
forbindelse med industriel virksomhed, og når der er tale 
om særskilt oplagring eller oplagring i et anlæg, uden at 
denne har forbindelse med industriel virksomhed; 
det er nødvendigt, at bestemmelserne i direktiv 
82/501/EØF udvides til at omfatte oplagring af farlige 
stoffer eller præparater, hvad enten disse oplagres i løs 
form eller emballeret; 
oplagring af de farlige stoffer eller præparater, som 
omfattes af direktiv 82/501 /EØF, kan identificeres ved 
hjælp af en liste over kemiske navne eller en liste over 
farekategorier i henhold til de bestemmelser om klassifi­
cering og etikettering, der er indeholdt i andre af Fælles­
skabets direktiver på dette område, ligesom også de 
respektive tærskelmængder er anført; disse kategorier af 
stoffer eller præparater er sådanne, der klassificeres som 
»meget giftig«, »giftig«, »eksplosiv«, »brandnærende«, 
»oxiderende«, »yderst let antændelig« samt »let antæn­
delig«; bestemmelserne om informering af offentligheden, der er 
indeholdt i artikel 8 i direktiv 82/501/EØF, bør skærpes 
og defineres klarere, således at det sikres, at personer, 
der kan blive berørt af et større uheld i forbindelse med 
en industriel aktivitet, som er anmeldt i henhold til 
artikel 5, på behørig og forsvarlig vis samt på en måde, 
der er ens for samtlige medlemsstater, informeres om alle 
de nødvendige sikkerhedsforanstaltninger; sted og 
personer, der kan blive berørt, er defineret i de in­
dustrielle aktiviteters beredskabsplaner; 
det er nødvendigt, at indholdet af de oplysninger, der 
henvises til i artikel 8 i direktiv 82/501/EØF, specificeres 
klart; for at mindske konsekvenserne af et større uheld, 
må de berørte personer være bekendte med de poten­
tielle risici og de forholdsregler, der skal tages; sådanne 
oplysninger skal meddeles de berørte personer umiddel­
bart, uden at der er blevet anmodet herom, gennem 
kanaler til informering af offentligheden, som f.eks. 
brochurer eller opslag; 
i den resolution, som miljøministrene, forsamlet i Rådet, 
vedtog den 24. november 1986, anmodedes Kommis­
sionen om at tage fællesskabsforanstaltningerne vedrø­
rende forebyggelse af større uheld og begrænsning af 
deres konsekvenser op til fornyet overvejelse og, om 
nødvendigt, forelægge forslag på dette område; 
Det Rådgivende Udvalg for Sikkerhed, Hygiejne og 
Sundhedsbeskyttelse på Arbejdspladsen, som blev nedsat 
ved Rådets afgørelse 74/325/EØF (2), er blevet hørt — 
UDSTEDT FØLGENDE DIREKTIV: 
Artikel 1 
I direktiv 82/501/EØF foretages følgende ændringer: 
1. Artikel 8, stk. 1, affattes således: 
»Medlemsstaterne drager omsorg for, at personer, der 
kan blive berørt af et større uheld i forbindelse med 
en industriel aktivitet, som er anmeldt i henhold til 
(') EFT nr. L 230 af 5. 8. 1982, s. 1. O EFT nr. L 185 af 9. 7. 1974, s. 15. 
6. 5. 88 De Europæiske Fællesskabers Tidende Nr. C 119/3 
artikel 5, på passende måde underrettes om sikker­
hedsforanstaltningerne og om den adfærd, der bør 
udvises i tilfælde af uheld. 
Oplysningerne meddeles de pågældende personer 
umiddelbart, uden forudgående anmodning, og skal 
også offentliggøres. Sådanne oplysninger skal mindst 
indeholde de punkter, der er anført i bilag VII, og 
skal gentages og ajourføres med passende 
mellemrum.« 
2. Bilag II udgår og erstattes af nærværende direktivs 
bilag I. 
3. Nærværende direktivs bilag II indsættes som nyt bilag 
VII i direktiv 82/501/EØF. 
Artikel 2 
1. For så vidt angår igangværende industrielle aktivi­
teter, som for første gang efter vedtagelsen af disse 
ændringer vil blive omfattet af bestemmelserne i direktiv 
82/501 /EØF, finder dette direktiv anvendelse senest den 
(24 måneder efter dets meddelelse). 2. I sådanne tilfælde skal ligeledes den erklæring, der 
er omhandlet i artikel 9, stk. 3, i direktiv 82/501/EØF, 
forelægges den ansvarlige myndighed senest den 
(24 måneder efter dets meddelelse), og den i artikel 9, 
stk. 4, i direktiv 82/501/EØF omhandlede supplerende 
erklæring forelægges den ansvarlige myndighed senest 
den (fem år efter dets meddelelse). 
Artikel 3 
1. Medlemsstaterne træffer de nødvendige foranstalt­
ninger for at efterkomme dette direktiv senest den 
(18 måneder fra dets meddelelse). De underretter straks 
Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
Artikel 4 
Dette direktiv er rettet til medlemsstaterne. 
BILAG I 
Oplagring af andre farlige stoffer end de i artikel 1, stk. 2, litra a), første led, omhandlede 
Ved oplagring forstås oplagring af farlige stoffer et hvilket som helst sted, det være sig i anlæg, ved arbejds­
steder, i bygninger eller i åbne områder, særskilt oplagring eller oplagring i en virksomhed, dog med 
undtagelse af oplagring i forbindelse med de i bilag I omhandlede anlæg. 
De i første og anden del nedenfor nævnte mængder gælder for hver enkelt oplagring eller, når afstanden 
mellem oplagringerne ikke er så stor, at der under forudsigelige omstændigheder ikke består nogen øget 
risiko for større uheld, for en gruppe af oplagringer tilhørende samme fabrikant. Under alle omstændig­
heder gælder disse mængder for en gruppe oplagringer tilhørende samme fabrikant, såfremt afstanden 
mellem oplagringerne er mindre end 500 m. 
De pågældende mængder er de maksimale mængder, som er eller kan forventes oplagret på et hvilket som 
helst givet tidspunkt. 
Nr. C 119/4 De Europæiske Fællesskabers Tidende 6. 5. 88 
FØRSTE DEL 
Specifikke stoffer 
Hvis et stof (eller en stofkategori), der er anført i første del, også henhører under en kategori i anden del, 
gælder de i første del fastsatte mængder. 
Stoffer eller stofkategorier 
1. Acrylonitril 
2. Ammoniak, vandfri 
3. Chlor 
4. Svovldioxid 
5. Ammoniumnitrat (') 
6. Ammoniumnitrat i form af gødningsstoffer (2) 
7. Natriumchlorat 
8. Flydende oxygen 
9. Svovltrioxid 
10. Carbonylchlorid (Fosgen) 
11. Hydrogensulfid 
12. Hydrogenfluorid, vandfri 
13. Hydrogencyanid (cyanbrinte, blåsyre) 
14. Carbondisulfid 
15. Brom 
16. Acetylen 
17. Hydrogen (brint) 
18. Ethylenoxid, Oxiran 
19. Propylenoxid 
20. 2-Propenal (Acrolein) 
21. Formaldehyd (formalin) (koncentration > 90 %) 
22. Bromethan (methylbromid) 
23. Methylisocyanat 
24. Tetraethylbly eller tetramethylbly 
25. 1,2-Dibromethan (ethylendibromid) 
26. Hydrogenchlorid, vandfrit, flydende 
27. Diisocyanat-diphenylmethan (MDI) 
28. Tolylendiisocyanat (TDI) Mængder 
Anvendelse af 
artikel 3 og 4 
20 
50 
10 
25 
350 
1 250 
25 
200 
15 
0,750 
5 
5 
5 
20 
50 
5 
5 
5 
5 
20 
5 
20 
0,150 
5 
5 
25 
20 
5 (tons) > 
Anvendelse af 
artikel 5 
200 
500 
75 
250 
2 500 
10 000 
250 
2 000 
100 
0,750 
50 
50 
20 
200 
500 
50 
50 
50 
50 
200 
50 
200 
0,150 
50 
50 
250 
200 
50 
(') Dette gælder for ammoniumnitrat og blandinger af ammoniumnitrat, hvori nitrogenindholdet afledt af ammonium-
nitrat overstiger 28 vægtprocent, og vandige opløsninger af ammoniumnitrat, hvori koncentrationen af ammoniumni­
trat overstiger 90 vægtprocent. 
(') Dette gælder for rene ammoniumnitratgødningsstoffer, som er i overensstemmelse med direktiv 80/876/EØF, og 
sammensatte gødningsstoffer, hvori nitrogenindholdet afledt af ammoniumnitrat overstiger 28 vægtprocent (sammen­
satte gødningsstoffer indeholder ammoniumnitrat sammen med phosfat og/eller kaliumcarbonat). 
6. 5. 88 De Europæiske Fællesskabers Tidende Nr. C 119/5 
ANDEN DEL 
Stofkategorier og præparater, der ikke udtrykkeligt er anført i første del 
Mængderne af forskellige stoffer og præparater i samme kategori skal lægges sammen. Såfremt der er 
anført mere end én kategori i samme rubrik, skal mængderne af samtlige stoffer og præparater af de 
anførte kategorier i den pågældende rubrik lægges sammen. 
Kategorier af stoffer og præparater (') 
1. Stoffer og præparater, der er klassificeret som »meget 
giftig« 
2. Stoffer og præparater, der er klassificeret som »meget 
giftig«, »giftig«, »brandnærende«, »oxiderende« eller 
»eksplosiv« 
3. Luftformige stoffer og præparater, herunder sådanne, som 
er bragt på væskeform, men er luftformige ved normalt 
tryk, og som er klassificeret som »let antændelig« (J) 
4. Stoffer og præparater (bortset fra luftformige stoffer, der 
er dækket af punkt 3, der er klassificeret som »let antærir 
delig« eller »yderst let antændelig« (4) Mængder (tons) > 
Anvendelse af 
artikel 3 og 4 
5 
10 
50 
5 000 Anvendelse af 
artikel 5 (2) 
10 
100 
200 
50 000 
(') Kategorierne af stoffer og præparater er defineret i følgende direktiver og de senere ændringer heraf: 
— Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etiket­
tering af farlige stoffer 
— Rådets direktiv 73/173/EØF af 4. juni 1973 om tilnærmelse af medlemsstaternes administrativt eller ved lov fast­
satte bestemmelser om klassificering, emballering og etikettering af farlige præparater (opløsningsmidler) 
— Rådets direktiv 77/728/EØF af 7. november 1977 om tilnærmelse af medlemsstaternes administrativt eller ved lov 
fastsatte bestemmelser om klassificering, emballering og etikettering af farver, maling, lakker, lim og klister, tryk­
farver og dermed beslægtede varer 
— Rådets direktiv 78/631/EØF af 26. juni 1978 om tilnærmelse af medlemsstaternes lovgivning vedrørende klassifice­
ring, emballering og etikettering af farlige præparater (pesticider) 
— Rådets direktiv om tilnærmelse af medlemsstaternes administrativt eller ved lov fastsatte bestemmelser om 
klassificering, emballering og etikettering af farlige præparater (til behandling). 
(2) Artikel 5, stk. 1, litra a), og artikel 5, stk. 1, litra b), tredje led, anvendes i de respektive tilfælde. 
(3) Herunder også let antændelige gasser, jf. bilag IV, litra c), i). 
(') Herunder også meget let antændelige væsker, jf. bilag IV, litra c), ii). 
BILAG II 
Bilag VII 
Oplysninger, der i henhold til artikel 8, stk. 1, skal meddeles offentligheden 
a) Virksomhedens navn og anlæggets beliggenhed. 
b) Identificering af den person, der videregiver oplysningerne, ved angivelse af de pågældendes stilling. 
c) Bekræftelse af, at anlægget er omfattet af de gældende love og/eller administrative bestemmelser vedrø­
rende industrielle aktiviteter, og at den i artikel 5 omhandlede anmeldelse, eller i det mindste den i 
artikel 9, stk. 3, omhandlede erklæring, er blevet fremsendt til den ansvarlige myndighed. 
d) En alment forståelig redegørelse for de aktiviteter, der foregår på anlægget. 
e) De almindelige betegnelser — eller hvis dette ikke er muligt, da fællesbetegnelserne eller den generelle 
fareklassificering — for de på stedet anvendte stoffer, som vil kunne give anledning til en større ulykke, 
sammen med en angivelse af disses vigtigste farlige egenskaber. 
f) Generelle oplysninger vedrørende arten af risikoen for større uheld, herunder de mulige virkninger for 
befolkningen og miljøet. 
Nr. C 119/6 De Europæiske Fællesskabers Tidende 6. 5. 88 
g) Nærmere oplysninger om, hvorledes den berørte befolkning vil blive varskoet og holdt informeret om et 
eventuelt uheld. 
h) Nærmere oplysninger om de sikkerhedsforanstaltninger, som den berørte befolkning bør træffe i 
tilfælde af et uheld. 
i) En forsikring om, at virksomheden har truffet passende foranstaltninger, herunder taget kontakt med de 
lokale redningstjenester, med henblik på mulige uheld og begrænsning af deres virkninger. 
j) En henvisning til den beredskabsplan, der er udarbejdet til imødegåelse af et uhelds eventuelle skade­
virkninger uden for anlægsområdet. Den berørte befolkning bør i forbindelse hermed opfordres til at 
efterkomme instruktioner elier anmodninger fra redningstjenesterne i tilfælde af et uheld. 
k) Nærmere instrukser om, hvor der kan indhentes yderligere oplysninger, som f.eks. generelle oplysninger 
om de sikkerhedsforanstaltninger, der er truffet i forbindelse med den industrielle aktivitet, og om 
beredskabsplanen, med forbehold af de i den nationale lovgivning fastsatte bestemmelser vedrørende 
fortrolighed. 
Forslag til Rådets afgørelse om vedtagelse af et pilotprojekt om anvendelse af teledetektion i 
landbrugsstatistik 
KOM(88) 163 endelig udg. 
(Forelagt Rådet af Kommissionen den 20. april 1988) 
(88/C 119/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikl 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I forbindelse med den fælles landbrugspolitik er der 
behov for så nøjagtigt og hurtig som muligt at identifi­
cere og måle de arealer, der er tilsået med de vigtigste 
afgrøder, navnlig de afgrøder, der er omfattet af foran­
staltninger med produktionsstøtte pr. arealenhed; 
med henblik på forvaltningen af landbrugsmarkedere bør 
der i god tid foreligge pålidelige regionaliserede overslag 
over produktionen; 
i forbindelse med forvaltningen af landbrugsmarkederne 
og Fællesskabets beslutningsproces vil det også være af 
værdi at råde over prognoser for produktionen i tredje­
lande af afgrøder af større betydning for verdensmarke­
derne; teledetektion giver mulighed for at imødekomme 
ovennævnte behov, som endnu ikke dækkes tilfredsstil­
lende gennem de nuværende statistiske systemer og land-
brugsprognoser; med hensyn til indsamlingen af de 
statistiske data giver teledektion mulighed for at forbedre 
iagttagelsernes nøjagtighed, objektivitet, hurtighed og 
hyppighed; teledetektion kan føre til perfektionering af prognosemodellerne for landbruget og navnlig indførelse 
af regionaliserede prognosemodeller for landbruget; 
teledetektion bør integreres i de allerede bestående statis­
tiske systemer, så den kan afbøde de punktvise mangler 
og svagheder og efterhånden træde i stedet for visse 
aspekter af de arbejde, der i øjeblikket udføres; 
teledetektion giver mulighed for specifikke og supple­
rende anvendelser i forbindelse med opstillingen og 
indsamlingen af landbrugsstatistiske data; 
medlemsstaternes erfaringer med integrering af telede­
tektion i de bestående statistiske systemer bør indsamles i 
samråd med Den Landbrugsstatistiske Komité; 
teledektion kan medvirke til indbyrdes tilnærmelse af 
medlemsstaternes forskellige statistiske systemer gennem 
indførelsen af et fælles middel til indsamling og udveks­
ling af oplysninger; 
teledetektion giver mulighed for fremtidige besparelser, 
dels direkte i forbindelse med udgifterne til udarbejdelse 
af prøveudtagningsplaner og indsamling af statistiske 
data, dels indirekte i forbindelse med EUGFL's udgifter; 
der bør udvikles operationelle metoder for anvendelse af 
teledetektion i landbrugsstatistik på kort, mellemlang og> 
lang sigt, og der bør ske en opfølgning af de initiativer, 
der allerede er blevet taget;